CELEX: C2005/132/56
Language: fi
Date: 2005-05-28 00:00:00
Title: Asia T-126/05: Sandrine Corvoisierin ym. 9.3.2005 Euroopan keskuspankkia vastaan nostama kanne

28.5.2005   
            
            
               FI
            
            
               Euroopan unionin virallinen lehti
            
            
               C 132/31
            
         Sandrine Corvoisierin ym. 9.3.2005 Euroopan keskuspankkia vastaan nostama kanne
   (Asia T-126/05)
   (2005/C 132/56)
   Oikeudenkäyntikieli: ranska
   Sandrine Corvoisier, kotipaikka Frankfurt am Main, Roberta Friz, kotipaikka Frankfurt am Main, Hundjy Preud'homme, kotipaikka Frankfurt am Main, ja Elvira Rosati, kotipaikka Frankfurt am Main, ovat nostaneet 9.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan keskuspankkia vastaan. Kantajien edustajina ovat asianajajat Georges Vandersanden ja Laure Levi.
   Kantajat vaativat, että ensimmäisen oikeusasteen tuomioistuin
   
               —
            
            
               peruuttaa avointa virkaa koskevan ilmoituksen ECB/156/04, joka koski kuuden ”Record Managements Specialistin” viran täyttämistä
            
         
               —
            
            
               siltä osin kuin tarpeellista kumoaa kantajien käynnistämissä hallinnollisissa uudelleentarkastelu- ja valitusmenettelyissä tehdyt hylkäyspäätökset, jotka on päivätty 1.10 ja 21.12.2004 ja jotka on annettu tiedoksi 27.12.2004–13.1.2005 välisenä aikana,
            
         
               —
            
            
               kumoaa kaikki avointa virkaa koskevan ilmoituksen johdosta tehdyt päätökset ja erityisesti rekrytointipäätökset,
            
         
               —
            
            
               velvoittaa vastaajan esittämään hallintomenettelyn asiakirjavihkonsa,
            
         
               —
            
            
               velvoittaa vastaajan maksamaan vahingonkorvausta aineellisesta vahingosta kohtuulliseksi alustavasti arvioidun 40 000 euron summan ja henkisestä kärsimyksestä kohtuulliseksi arvioidun 4 euron summan,
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantajat hoitavat Euroopan keskuspankissa ”Research Analystin” (tutkimusanalyytikko) virkoja, jotka kuuluvat palkkaluokkaan E/F. Yksi tähän virkaan pääsemisen edellytyksistä oli korkeakoulututkinnon suorittaminen.
   Vastaaja julkaisi 13.7.2004 kyseessä olevan avoimia virkoja koskevan ilmoituksen, jonka tarkoituksena oli kuuden ”Record Managements Specialistin” (elektronisen asiakirjahallinnon asiantuntija) rekrytointi keskuspankin arkistoyksikön avustamiseksi ja täydentämiseksi. Nämä virat oli luokiteltu samaan palkkaluokkaan kuin kantajien virat eli palkkaluokkaan E/F. Avoimia virkoja koskevassa ilmoituksessa edellytettiin hakijoilta keskiasteen opintojen suorittamista.
   Kanteensa tueksi kantajat vetoavat EKP:n työjärjestyksen 20.2 artiklan, ”development trackiin” liittyvien EKP:n suuntaviivojen ja rekrytointiinn liittyvän hallinnollisen ohjeen rikkomiseen sekä periaatteen ”patere legem ipse quam fecisti” loukkaamiseen. Viitaten siihen, että korkeakoulututkinto oli välttämätön heidän rekrytoinnilleen, kun taas riidanalaisessa ilmoituksessa edellytettiin ainoastaan keskiasteen opintoja, ne vetoavat myös syrjintäkiellon periaatteen loukkaamiseen. Lisäksi ne vetoavat työsuhteen ehtojen 45 ja 46 artiklan rikkomiseen korostaen sitä, ettei henkilöstökomiteaa ollut etukäteen kuultu. Lopuksi kantajat vetoavat ilmeiseen arviointivirheeseen.